[{"text_idx": "#000001", "text": "Dyluniwyd ein rhaglen ar-lein i\u2019ch galluogi i astudio heb yr angen i gymryd amser o\u2019r gwaith. Fodd bynnag, mae ein modiwlau cymysg yn darparu elfennau gweithdy byr dewisol ar gyfer rhai o\u2019r elfennau mwy ymarferol. Os ydych chi\u2019n bwriadu gweithio tuag at radd Meistr lawn byddwch hefyd yn ymgymryd a\u0302 phrosiect ymchwil."}, {"text_idx": "#000002", "text": "Dysgu o BellDysgu CymysgTraethawd Estynedig"}, {"text_idx": "#000003", "text": "Mae pob modiwl dysgu o bell yn rhedeg am 14 wythnos ac yn cael ei gyflwyno\u2019n gyfan gwbl ar-lein. Mae deunydd dysgu ym mhob uned wythnosol yn cynnwys; canllaw astudio y gellir ei argraffu, darlithoedd fideo a thrafodaethau, podlediadau y gellir eu lawrlwytho (ar gyfer gwrando yn y car), darllen dan arweiniad, cwisiau rhyngweithiol, a fforwm drafod ar-lein. I gymryd rhan bydd angen mynediad at fand eang sy\u2019n gallu ffrydio fideo YouTube."}, {"text_idx": "#000004", "text": "Dysgu Cymysg yw dysgu o bell gydag elfennau gweithdy. Fel ein dysgu o bell, mae pob modiwl cymysg yn rhedeg am 14 wythnos. Rhennir pob modiwl yn unedau ar-lein ac ymarferol."}, {"text_idx": "#000005", "text": "Mae\u2019r elfennau dysgu o bell yn o\u0302l eu disgrifiadau."}, {"text_idx": "#000006", "text": "Mae elfennau gweithdy yn ddewisol ac yn cynnwys rhwng 2 a 5 diwrnod o brofiad ymarferol. Mae bwrsariaethau ar gael i helpu gyda chostau teithio a gofal dibynyddion. Cysylltwch a\u0302\u2019n ti\u0302m am ragor o wybodaeth."}, {"text_idx": "#000007", "text": "Mae ymchwil yn elfen sylfaenol o\u2019n rhaglen Feistr. Os ydych chi eisoes yn cael eich cyflogi yn sector y diwydiannau Creadigol, efallai byddwch chi eisiau ymgymryd ag ymchwil sy\u2019n cyd-fynd yn agos a\u0302\u2019ch gwaith ac mae\u2019n hanfodol bod eich cyflogwr yn gefnogol o\u2019r nodau ymchwil a\u2019r ymrwymiad amser y bydd eich ymchwil arfaethedig yn ei gynnwys."}, {"text_idx": "#000008", "text": "Er y bydd y ffocws academaidd ar gwblhau darn uwch o ymchwil, bydd gwreiddio\u2019r ymchwil hwn yn eich gweithle yn cynnig cyfleoedd posibl ar gyfer arloesi yn eich gweithle. Byddem yn argymell trafod eich syniadau a\u0302\u2019ch cyflogwr a\u2019ch tiwtor cyn gynted a\u0302 phosibl."}, {"text_idx": "#000009", "text": "Os nad ydych yn gyflogedig mewn sector perthnasol, efallai yr hoffech gwblhau traethawd hir desg neu gynnal ymchwil. Gall Prifysgol Aberystwyth letya nifer gyfyngedig o fyfyrwyr sy\u2019n cynnal prosiectau ymchwil perthnasol."}, {"text_idx": "#000010", "text": "Dyluniwyd ein modiwlau i fod yn hyblyg fel y gallwch ffitio astudio o amgylch eich gwaith ac ymrwymiadau eraill. Byddem yn rhagweld y byddai myfyrwyr yn treulio oddeutu 10-15 awr yr wythnos fesul modiwl maen nhw\u2019n ei astudio."}, {"text_idx": "#000011", "text": "Os ydych chi\u2019n gweithio\u2019n llawn amser, rydyn ni\u2019n eich cynghori\u2019n gryf i beidio a\u0302 chymryd mwy nag un modiwl ar yr un pryd, hyd nes eich bod chi wedi cwblhau un o leiaf ac yn ymwybodol o\u2019r llwyth gwaith sy\u2019n gysylltiedig."}, {"text_idx": "#000012", "text": "Nid oes unrhyw arholiadau. Mae pob modiwl yn cynnwys cyfuniad o asesiadau ymarfer a rhai wedi\u2019u hasesu. Mae\u2019r rhain yn cynnwys tasgau fel llunio adroddiad fel pe bai ar gyfer cyfnodolyn masnach; adolygu\u2019r llenyddiaeth ddiweddaraf, dadansoddi data, traethodau, dylunio prosesau, straeon digidol; neu gyflwyniadau ar-lein. Mae pob modiwl yn cynnwys gweithgareddau dysgu ar-lein y gellir eu defnyddio i gyfrannu at eich asesiad."}]